Omar Aguilar

## Omar Aguilar
Si Omar Aguilar sarong prominanteng Bikolanong animator, educator, asin digital artist na bisto sa saiyang mga obra kaiba an Ateneo de Naga University sa Pilipinas. Si Aguilar pigparangalan sa saiyang liderato sa industriya kan animation sa Pilipinas bilang namamayo kan,Department of Digital Arts and Computer Animation sa Ateneo de Naga University asin sa saiyang adbokasiya sa integrated farming. 

### Edukasyon
Si Aguilar nag eskwela sa Ateneo de Naga University, kun sain siya nagpuon magproduser ning experimental videos asin animations. Sa taon 2004, kan siya estudyante pa, nagkaigwa siyang parangal nasyonal kan siya nanggana nin Gawad CCP Para sa Alternatibong Pelikula at Video (Best Experimental Video) para sa saiyan obra na *Agrabyado*. Kan siya naging senyor na sa pagklase, an saiyang grupong obra *The Man Who Wanted To Fly* nangganang Best Animated Short Film sa taunang animation festival kan Department of Digital Arts and Computer Animation (DACA), ADAAF 2004. Kan 2005, an parehong obra nangganang runner-up honors sa sarong Animazing Shorts Competition, nadaog kan saro pang saiyang obra na pinamagatang *Goat It*. Huli kaining 1-2 finish sa parehong kompetisyon, pinili siya kan French Embassy bilang magin resipyente sa sarong spesyal na training sa 3D animation asin magin representante kan Pilipinas sa [First International Digital Media Meeting Premières Rencontres Internationales des Médias Numériques (PRIMN) sa Paris, France puon July 1 hanggang 22, 2005.

### Karera
Si Aguilar nag gradwar sa Ateneo de Naga University sa Batsilyer sa Siyensya sa Digital na Ilustrasyon asin Animasyon sa taon 2005. Dai naghaloy, siya nagtrabaho sa Geebo Digital Studios asin naggibong freelance jobs sa 3D animations asin visual effects sa Toon City Animation, Inc.; Digital Dodge, Inc.; asin Fahrenheit FX, Inc. asin iba pa. Kan 2009, siya nagdesider na mag uli sa Naga nganing maging faculty kan DACA Department. Habang nagtutukdo, siya nagpadagos ning pag-aadal sa animation asin nag gradwar na may degree sa Master of Computer Graphics and Animation kan March 2014.

### Agriculture
Dagdag sa saiyang mga kreatibong paghimos, si Aguilar tig-ooperar an Nesting Place Integrated Farm na nasa Calabanga, Camarines Sur. An farm na ini sarong accredited Learning Site for Agriculture (LSA) sa irarom kan Department of Agriculture's Agricultural Training Institute (ATI), kun sain siya nagkokonduktang mga training para sa sustainable asin integrated farming practices.

### Pagkamidbid
Kadaklan sa mga obra ni Aguilar an nakakua ning mga parangal mapa lokal man o nasyonal. Kan taon nin 2013, sa New Wave Category of the 39th Metro Manila Film Festival, an saiyang short film ''Ang Lalong Ni Kulakog'' tinawan parangal na Special Jury Prize in Animation. Asin man nangganang Best Animated Short Film Based on Philippine Folk Tale in Animahenasyon 2013, Honorable Mention sa ika 25 na Gawad CCP para sa Alternatibong Pelikula at Video asin Special Jury Prize sa Pasale: CinemaRehiyon-Bikol Film Festival 2013. Kan taon nin 2012, an saiyan animasyon kan short play ni Alberto S. Florentino na pamagat ''Oli Impan'' hinusgaran bilang Best Animated Short Film during the Pasale: CinemaRehiyon-Bikol Film Festival 2012. Nagsungkit man ini ning 2nd prize sa Animation Category asin Best Regional Entry in the 24th Gawad CCP asin tinawan parangan na Special Jury Prize asin Best Regional Entry sa Animahenasyon 2012. Sa 2014 Metro Manila Film Festival naman, an saiyang storya pinamagatang *An maogmang lugar* nanggana bilang Best Animation Film.

### Mga Popular na Titulo
* Ang lalong ni Kulakog (2013)
* Oli impan (2012)
* An maogmang lugar (2014)

## Mga reperensya